CELEX: 62012TO0163
Language: el
Date: 2012-04-23 00:00:00
Title: Διάταξη του Προέδρου του Γενικού Δικαστηρίου της 23ης Απριλίου  2012. # Anatoly Ternavsky κατά Συμβούλιο της Ευρωπαϊκής Ενώσεως. # Ασφαλιστικά μέτρα - Κοινή εξωτερική πολιτική και πολιτική ασφάλειας - Περιοριστικά μέτρα κατά της Λευκορωσίας - Δέσμευση κεφαλαίων και οικονομικών πόρων - Αίτηση αναστολής εκτελέσεως - Μη τήρηση των τυπικών προϋποθέσεων - Απαράδεκτο. # Υπόθεση T-163/12 R.

Διάταξη του Προέδρου του Γενικού Δικαστηρίου της 23ης Απριλίου 2012 — Ternavsky κατά Συμβουλίου 
      (Υπόθεση T‑163/12 R)
      «Ασφαλιστικά μέτρα — Κοινή εξωτερική πολιτική και πολιτική ασφάλειας — Περιοριστικά μέτρα κατά της Λευκορωσίας — Δέσμευση κεφαλαίων και οικονομικών πόρων — Αίτηση αναστολής εκτελέσεως — Μη τήρηση των τυπικών προϋποθέσεων — Απαράδεκτο»
      1.                     Ασφαλιστικά μέτρα — Αναστολή εκτελέσεως — Προσωρινά μέτρα — Προϋποθέσεις χορηγήσεως — Fumus boni juris — Επείγον — Σοβαρή
            και ανεπανόρθωτη ζημία — Σωρευτικός χαρακτήρας (Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου,
            άρθρο 104 § 2) (βλ. σκέψη 8)
      2.                     Ασφαλιστικά μέτρα — Προϋποθέσεις παραδεκτού — Δικόγραφο — Τυπικά στοιχεία — Μνεία των λόγων που δικαιολογούν εκ πρώτης όψεως
            τη χορήγηση των ζητουμένων μέτρων — Οικονομική ζημία απορρέουσα από μέτρο δέσμευσης κεφαλαίων — Απλός ισχυρισμός επικείμενης
            σοβαρής και ανεπανόρθωτης ζημίας — Απαράδεκτο (Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου,
            άρθρα 44 § 1, στοιχείο γ΄, και 104 §§ 2 και 3) (βλ. σκέψεις 9-10, 13-15, 19-20)
      Αντικείμενο 
      
         
               Αίτηση αναστολής εκτελέσεως του σημείου 2 του παραρτήματος II της εκτελεστικής αποφάσεως 2012/171/ΚΕΠΠΑ του Συμβουλίου, της
                  23ης Μαρτίου 2012, για την εφαρμογή της αποφάσεως 2010/639/ΚΕΠΠΑ του Συμβουλίου σχετικά με περιοριστικά μέτρα κατά της Λευκορωσίας
                  (ΕΕ L 87, σ. 95) και του σημείου 2 του παραρτήματος II του εκτελεστικού κανονισμού (ΕΕ) 265/2012 του Συμβουλίου, της 23ης Μαρτίου
                  2012, για την εφαρμογή του άρθρου 8α, παράγραφος 1, του κανονισμού (ΕΚ) 765/2006 σχετικά με περιοριστικά μέτρα εις βάρος της
                  Λευκορωσίας (ΕΕ L 87, σ. 37).
               
            Διατακτικό 
      Ο Πρόεδρος του Γενικού Δικαστηρίου διατάσσει:
      
         
                  1)
               
               
                  
               
               
                  	Απορρίπτει την αίτηση ασφαλιστικών μέτρων.
               
            
         
                  2)
               
               
                  
               
               
                  	Επιφυλάσσεται ως προς τα δικαστικά έξοδα.